|  |  |  |  |  |  |  |  |
| --- | --- | --- | --- | --- | --- | --- | --- |
|

|  |  |  |  |  |  |  |
| --- | --- | --- | --- | --- | --- | --- |
|

|  |  |  |  |  |  |
| --- | --- | --- | --- | --- | --- |
|

|  |  |  |
| --- | --- | --- |
|   R E P U B L I K A H R V A T S K A POŽEŠKO-SLAVONSKA ŽUPANIJA

|  |  |
| --- | --- |
|  |  GRAD PLETERNICA |

 |
| *images* |  **G r a d s k o v i j e ć e** |

 |

 |

 |

KLASA:

URBROJ:

Pleternica, \_\_\_\_\_\_\_ 2022. godine

Temeljem članka 11. stavak 2. Zakona o poticanju razvoja malog gospodarstva (“Narodne novine” broj 29/02, 63/07, 53/12, 56/13, 121/16) i članka 36. Statuta Grada Pleternice (“Službeno glasilo” Grada Pleternice broj 02/21.), Gradsko vijeće Grada Pleternice, na 9. sjednici održanoj dana 02. prosinca 2022. godine, donosi

**P R O G R A M**

**razvoja gospodarstva Grada Pleternice**

**OPĆE ODREDBE**

Članak 1.

Ovim Programom razvoja gospodarstva Grada Pleternice (u daljnjem tekstu: Program) uređuju se svrha i ciljevi programa, korisnici i nositelji za provedbu mjera, područja iz programa, sredstva za realizaciju mjera te provedba mjera koje predstavljaju potporu male vrijednosti.

Mjere koje predstavljaju potporu male vrijednosti provodit će se sukladno pravilima Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore (Službeni list Europske unije L 352/1).

Članak 2.

Svrha ovoga programa je stvaranje uvjeta za poduzetničku klimu koja je poticajna za ukupni gospodarski i društveni razvoj na području Grada Pleternice.

Članak 3.

Ciljevi ovoga programa su razvoj i promocija poduzetničke infrastrukture, jačanje konkurentnog nastupa poduzetnika na tržištu, povećanje investicijskih ulaganja poduzetnika uz rast zaposlenosti, poboljšanje uvjeta za financiranje poduzetnika te podizanje razine poduzetničkih znanja i vještina.

Ciljevi iz stavka 1. ovoga članka ostvaruju se primjenom mjera usmjerenih jačanju konkurentnosti poduzetnika, korištenju poduzetničke potporne infrastrukture za realizaciju poduzetničkih poduhvata, razvoju financijskih mjera potpore poduzetništvu te ostvarivanju stručnog obrazovanja i boljeg informiranja u poduzetništvu.

**KORISNICI PROGRAMA**

Članak 4.

Korisnici ovoga programa mogu biti subjekti malog gospodarstva utvrđeni zakonom kojim se uređuje poticanje malog gospodarstva, a koji su u cijelosti u privatnom vlasništvu sa sjedištem na području Grada Pleternice.

Iznimno, korisnici ovog programa mogu biti i gospodarski subjekti (neovisno o veličini, vlasničkoj strukturi te sjedištu), fizičke osobe ili drugi pravni oblici koji su ovim programom utvrđeni kao korisnici pojedinih mjera.

**NOSITELJI PROGRAMA**

Članak 5.

Nositelji provedbe ovoga programa su Grad Pleternica (u daljnjem tekstu: Grad) te pravne osobe koje su utvrđene kao nositelji pojedinih mjera.

**PODRUČJA PROGRAMA**

Članak 6.

Područja Programa su:

1. Izgradnja poduzetničke infrastrukture
2. Promocija poduzetničke infrastrukture
3. Poduzetnički inkubatori
4. Potpore

Članak 7.

1. Izgradnja poduzetničke infrastrukture

Iz područja Programa IZGRADNJA PODUZETNIČKE INFRASTRUKTURE utvrđuju se sljedeće aktivnosti:

1.1.

|  |  |
| --- | --- |
| **Aktivnost:** | **Proširenje Industrijske zone Pleternica** |
| Cilj: | C2-Unaprjeđenje infrastrukture |
| Prioritet: | P3-Poduzetnička infrastruktura |
| Mjera: | M1-Unapređenje poduzetničke infrastrukture |
| Nositelj | Grad Pleternica, Jedinstveni upravni odjel |
| Provedba | Kupnja zemljišta za potrebe proširenja Industrijske zone Pleternica |

1.2.

|  |  |
| --- | --- |
| **Aktivnost:** | **Izgradnja komunalne infrastrukture u Industrijskoj zoni Pleternica** |
| Cilj | C2-Unaprijeđenije infrastrukture |
| Prioritet: | P1-Prometna i komunalna infrastruktura |
| Mjera: | M2-Komunalna infrastruktura |
| Nositelj | Grad Pleternica, Jedinstveni upravni odjel |
| Provedba | Izgradnja komunalne infrastrukture u Industrijskoj zoni Pleternica |

Članak 8.

1. Promocija

Iz područja Programa PROMOCIJA PODUZETNIČKE INFRASTRUKTURE utvrđuju se sljedeće aktivnosti:

 2.1.

|  |  |
| --- | --- |
| **Aktivnost:** | **Promocija poduzetničke infrastrukture** |
| Cilj | C2-Unaprjeđenje infrastrukture |
| Prioritet | P3-Poduzetnička infrastruktura |
| Mjera: | M2-Marketing poduzetničke infrastrukture |
| Nositelj | Grad Pleternica, Jedinstveni upravni odjel |
| Provedba | S ciljem privlačenja investicija na područje Grada Pleternice te pozicioniranja Grada Pleternice kao grada s povoljnim poslovnim okruženjem provodit će se aktivnosti promidžbe i informiranja te certificiranja |

Članak 9.

1. Poduzetnički inkubatori

Iz područja Programa PODUZETNIČKI INKUBATORI utvrđuju se sljedeće aktivnosti i potpore:

3.1.

|  |  |
| --- | --- |
| **Aktivnost:** | **Izgradnja poduzetničkih inkubatora** |
| Cilj | C2-Unaprjeđenje infrastrukture |
| Prioritet | P3-Poduzetnička infrastruktura |
| Mjera | M1-Unaprjeđenje poduzetničke infrastrukture |
| Nositelj | Grad Pleternica- Jedinstveni upravni odjel, Poduzetnički centar Pleternica d.o.o. |
| Provedba | Grad Pleternica će, s ciljem izgradnje poduzetničke potporne infrastrukture, razvijati sljedeće projekte:-Pleternički poljoprivredni inkubator s distribucijskim centrom-Tehnologijsko inovacijski centar s inkubatorom – faza 2  |

3.2.

|  |  |
| --- | --- |
| **Potpora:** | **Sufinanciranje zakupa poslovnog prostora u inkubatoru** |
| Cilj | C1-poticanje konkurentnosti gospodarstva |
| Prioritet | P1-poticanje investicija u poduzetništvo i industriju |
| Mjera | M1-poticanje ulaganja domaćih i stranih investitora |
| Nositelj | Grad Pleternica, Jedinstveni upravni odjel, Poduzetnički centar Pleternica d.o.o. |
| Korisnici | Subjekti malog gospodarstva koji se smatraju poduzetnicima – početnicima i drugi subjekti prema Pravilniku kojim se utvrđuju kriteriji i postupaka za dodjelu u zakup prostora Poduzetničkog inkubatora Pleternica |
| Provedba | Podupiranje razvoja malog i srednjeg poduzetništva kroz subvencionirani zakup poslovnog prostora te pružanje poslovnih, tehničkih i obrazovnihusluga kako bi poduzetnici početnici imali adekvatne uvjete za rast i razvoj.Sufinanciranje zakupa poslovnog prostora u inkubatoru:-100% troška zakupa u 1. godini poslovanja,-75% troška zakupa u 2. godini poslovanja-50% troška zakupa u 3. godini poslovanja,a temeljem sklopljenog Ugovora o zakupu između Poduzetničkog centra Pleternica d.o.o. i korisnika za PLINK. Za E inkubator temeljem natječaja raspisanog od strane Grada Pleternice. |
| Izuzeće | PDV koji je povrativ. |

Članak 10.

1. Potpore gospodarstvu

Iz područja Programa POTPORE GOSPODARSTVU utvrđuju se sljedeće potpore:

4.1.

|  |  |
| --- | --- |
| **Potpora:** | **Potpora za pokretanje gospodarskih aktivnosti poduzetnika početnika** |
| Cilj | C1- poticanje konkurentnosti gospodarstva |
| Prioritet | p-1 poticanje investicija u poduzetništvo i industriju |
| Mjera | M1-Poticanje ulaganja domaćih i stranih investitora  |
| Nositelj | Grad Pleternica, Jedinstveni upravni odjel |
| Korisnici | Subjekti malog gospodarstva koji su u cijelosti u privatnom vlasništvu, sa sjedištem na području Grada Pleternice Poduzetnikom početnikom smatra se gospodarski subjekt koji je upisan uodgovarajući registar u razdoblju ne dužem od 3 godine do dana podnošenja prijave na javni poziv iz članka 12. stavka 1. ovoga ProgramaIznimno od prethodnog stavka poduzetnik početnik koji je u godini u kojoj je raspisan Javni poziv navršio razdoblje od 3 godine u kojem je upisan u odgovarajući registar, može podnijeti prijavu na Javni poziv i dobiti potporu za pokretanje gospodarskih aktivnosti poduzetnika početnika, ali samo za troškove koji su nastali u periodu od dana zatvaranja prethodnog Javnog poziva do dana kada je navršio razdoblje od 3 godine u kojem je upisan u odgovarajući registar. Troškovi koji nastanu nakon razdoblje iz prethodnog stavka biti će neprihvatljivi. |
| Provedba | Potpora pri pokretanju gospodarske aktivnosti za nabavu strojeva, opreme i alata te uređenje poslovnog prostora, u visini od 70% troškova, anajviše do 2.700,00 euraNajveći iznos potpore po svim zahtjevima jednog prijavitelja kumulativno ne može biti veći od iznosa navedenog prethodnim stavkom. |
| Izuzeće | PDV koji je povrativ, troškovi za kupnju osobnog automobila, najma poslovnog prostora, troškovi osnivanja odnosno registracije i osnivački kapital za trgovačka društva neće se priznati |

4.2.

|  |  |
| --- | --- |
| **Potpora:** | **Potpora za nabavu i ugradnju strojeva i opreme** |
| Cilj | C1-Poticanje konkurentnosti gospodarstva |
| Prioritet | P1-poticanje investicija u poduzetništvo I industriju |
| Mjera | M2-Unaprjeđenje prerađivačke industrije |
| Nositelj | Grad Pleternica, Jedinstveni upravni odjel |
| Korisnici | Subjekti malog gospodarstva koji su u cijelosti u privatnom vlasništvu, sa sjedištem na području Grada Pleternice i koji su prema NKD-Nacionalnoj klasifikaciji djelatnosti registrirani za obavljanje sljedeće djelatnosti: Prerađivačka industrija područje C od odjeljka 10 do 33. |
| Provedba | Potpora za nabavu i ugradnju strojeva i opreme u visini od 50% troškova, a najviše do 6.700,00 euraNajveći iznos potpore po svim zahtjevima jednog prijavitelja kumulativno ne može biti veći od iznosa navedenog prethodnim stavkom. |
| Izuzeće | PDV koji je povrativ, nabava osobnog automobila |

4.3.

|  |  |
| --- | --- |
| **Potpora:** | **Potpora za certificiranje proizvoda i procesa** |
| Ciljevi | C1-poticanje konkurentnosti gospodarstva |
| Prioritet | P1-poticanje investicija u poduzetništvo I industriju |
| Mjera | M1-poticanje ulaganja domaćih I stranih investitora |
| Nositelj | Grad Pleternica, Jedinstveni upravni odjel |
| Korisnici | Subjekti malog gospodarstva koji su u cijelosti u privatnom vlasništvu, sasjedištem na području Grada Pleternice |
| Provedba | Potpora za troškove uvođenja i implementacije sustava upravljanja kvalitetom i certificiranje sukladnosti vlastitih proizvoda prema hrvatskim i europskim normama i smjernicama, u visini od 50% troškova, a najviše 1.400,00 euraNajveći iznos potpore po svim zahtjevima jednog prijavitelja kumulativno ne može biti veći od iznosa navedenog prethodnim stavkom. |
| Izuzeće | PDV koji je povrativ |

4.4.

|  |  |
| --- | --- |
| **Potpora:** | **Potpore za izradu projektnih prijedloga za sufinanciranje iz fondova Europske unije i nacionalnih izvora** |
| Cilj: | C-1 poticanje konkurentnosti gospodarstva |
| Prioritet: | P1-poticanje investicija u poduzetništvo I industriju |
| Mjera: | M1-poticanje ulaganja domaćih I stranih investitora |
| Nositelj: | Grad Pleternica, Jedinstveni upravni odjel, Poduzetnički centar Pleternica d.o.o. |
| Korisnici: | Subjekti malog gospodarstva koji su u cijelosti u privatnom vlasništvu, sasjedištem na području Grada Pleternice |
| Provedba: | Potpora za izradu projektnog prijedloga i pripremu popratne dokumentacije pri prijavi na natječaje za korištenje sredstava iz fondova Europske unije i nacionalnih izvora u visini od 50% troškova uz uvjet da je nositelj izrade provedbe ove mjere Poduzetnički centar Pleternica d.o.o. |
| Izuzeće: | PDV koji je povrativ |

4.5.

|  |  |
| --- | --- |
| **Potpora:** | **Potpora za izlaganje na sajmovima** |
| Ciljevi | C2-unaprijeđenje poduzetničke infrastrukture |
| prioritet | P3-poduzetnička infrastruktura |
| Mjera | M2-poticanje pod.inf. kroz marketing |
| Nositelj | Grad Pleternica, Jedinstveni upravni odjel |
| Korisnici | Subjekti malog gospodarstva koji su u cijelosti u privatnom vlasništvu, sasjedištem na području Grada Pleternice |
| Provedba | Potpora za sudjelovanje na domaćim i inozemnim sajmovima za pokrićetroškova izložbenog prostora na sajmu te smještaja i prijevoza sudionika na sajmu, u visini od 50% troškova, a najviše 600,00 euraNajveći iznos potpore po svim zahtjevima jednog prijavitelja kumulativno ne može biti veći od iznosa navedenog prethodnim stavkom. |
| Izuzeće | PDV koji je povrativ |

4.6.

|  |  |
| --- | --- |
| **Potpora:** | **Potpore za kupnju zemljišta u Industrijskoj zoni Pleternica** |
| Cilj: | C1- Poticanje konkurentnosti gospodarstva |
| Prioritet: | P1-poticanje investicija u poduzetništvo I industriju |
| Mjera: | M1-Poticanje ulaganja domaćih i stranih investitora |
| Nositelj | Grad Pleternica, Jedinstveni upravni odjel |
| Korisnici | Pravne i fizičke osobe bez obzira na veličinu, vlasničku strukturu i sjedište, registrirane za obavljanje djelatnosti koja dovodi do povećanja gospodarske aktivnosti i zaposlenosti |
| Provedba | Poticanje gospodarskog razvoja i poduzetničkih aktivnosti te pružanje određenih beneficija radi privlačenja ulaganja i otvaranja novih radnih mjesta na području Grada Pleternice.Početna cijena kupnje zemljišta određena je u iznosu od 2,65 eura/m2, te se ista umanjuje sukladno donjim kriterijima, ali ne može biti niža od 0,27 eura/m2.Elementi za umanjenje početne cijene:-za prerađivačku industriju (NKD područje C odjeljak 10-33) - 60%-za subjekte s područja računalnih tehnologija (NKD područje J odjeljak 58.2 i 62.0) - 40%-za subjekte s područja - NKD područje A - 20%-za subjekte s područja - NKD područje D - 20%-za subjekte s područja - NKD područje F - 20%-za korisnike poduzetničkog inkubatora u Pleternici – 10%-za svako novo radno mjesto – 1% pod uvjetom da svaka novozaposlena osoba ima prebivalište na području Grada PleterniceMaksimalna vrijednost umanjenja početne cijene iznosi 90%. |

4.7.

|  |  |
| --- | --- |
| **Mjera** | **Oslobođenje plaćanja komunalnog doprinosa za izgradnju** |
| Ciljevi | C1- poticanje konkurentnosti gospodarstva |
| prioritet | P1-poticanje investicija u poduzetništvo I industriju |
| Mjera | M1-poticanje ulaganja domaćih i stranih investitora |
| Nositelj | Grad Pleternica, Jedinstveni upravni odjel |
| Korisnici | Pravne i fizičke osobe bez obzira na veličinu, vlasničku strukturu i sjedište, registrirane za obavljanje djelatnosti koja dovodi do povećanja gospodarske aktivnosti i zaposlenosti |
| Provedba | Oslobođenje plaćanja komunalnog doprinosa na izgradnju gospodarskih/poslovnih objekata na način:- 100% oslobođenje plaćanja komunalnog doprinosa za izgradnju unutar Poduzetničke zone Pleternica- 100% oslobođenje plaćanja komunalnog doprinosa za izgradnju izvan Poduzetničke zone Pleternica za prerađivačku industriju (NKD područje C odjeljak 10-33)- 50% oslobođenje plaćanja komunalnog doprinosa za izgradnju izvan Poduzetničke zone Pleternica za sve ostale djelatnosti |

4.8.

|  |  |
| --- | --- |
| **Potpora:** | **Oslobođenje plaćanja komunalne naknade** |
| Ciljevi | C1-poticanje konkurentnosti gospodarstva |
| prioritet | P1-poticanje investicija u poduzetništvo i industriju |
| Mjera | M1-poticanje ulaganja domaćih i stranih investitora |
| Nositelj | Grad Pleternica, Jedinstveni upravni odjel |
| Korisnici | Pravne i fizičke osobe bez obzira na veličinu, vlasničku strukturu i sjedište, registrirane za obavljanje djelatnosti koja dovodi do povećanja gospodarske aktivnosti i zaposlenosti |
| Provedba | Oslobođenje plaćanja komunalne naknade za objekte unutar Poduzetničke zone Pleternica:-100% u prvoj godini poslovanja-80% u drugoj godini poslovanja-60% u trećoj godini poslovanja-40% u četvrtoj godini poslovanja-20% u petoj godini poslovanja |

4.9.

|  |  |
| --- | --- |
| **Mjera** | **Potpora za priključenje na infrastrukturu** |
| Ciljevi | C1- poticanje konkurentnosti gospodarstva |
| Prioritet | P1-poticanje investicija u poduzetništvo i industriju |
| Mjera | M1-poticanje ulaganja domaćih i stranih investitora |
| Nositelj | Grad Pleternica, Jedinstveni upravni odjel |
| Korisnici | Pravne i fizičke osobe bez obzira na veličinu, vlasničku strukturu i sjedište, registrirane za obavljanje djelatnosti koja dovodi do povećanja gospodarske aktivnosti i zaposlenosti koje investiraju na području Industrijske zone Pleternica |
| Provedba | Financiranje priključenja na EE mrežu, 100% ili max 20kWFinanciranje priključenja na sustav vodoopskrbe i odvodnje, 100% ili max. osnovni priključakPrihvatljiv trošak smatra se trošak nastao u godini u kojoj je raspisan Javni poziv po ovom Programu, te u godini koja prethodi godini u kojoj je raspisan Javni poziv po ovom Programu. |
| Izuzeće | PDV koji je povrativ |

4.10.

|  |  |
| --- | --- |
| **Potpora:** | **Potpore za radna mjesta** |
| Ciljevi | C1-poticanje konkurentnosti gospodarstva |
| prioritet | P1-poticanje investicija u poduzetništvo I industriju |
| Mjera | M1-Poticanje ulaganja domaćih I stranih investitora |
| Nositelj | Grad Pleternica, Jedinstveni upravni odjel |
| Korisnici | Pravne i fizičke osobe bez obzira na veličinu, vlasničku strukturu i sjedište, registrirane za obavljanje djelatnosti koja dovodi do povećanja gospodarske aktivnosti i zaposlenosti |
| Provedba | Korisnici mjera Hrvatskog zavoda za zapošljavanje800,00 eura godišnje – za radnike s područja Grada PleternicePrihvatljivim troškom smatra se i aktivnost zapošljavanja koje je nastalo u prethodnoj godini uz uvjet da i dalje traje tijekom godine u kojoj je raspisan Javni poziv. |

4.11.

|  |  |
| --- | --- |
| **Potpora:**  | **Potpore za stručno obrazovanje i osposobljavanje zaposlenika** |
| Ciljevi | C3-razvoj ljudskih potencijala |
| Prioritet | P1-razvoj tržišta rada |
| Mjera | M2-Razvoj usavršavanja i cjeloživotnog obrazovanja |
| Nositelj | Grad Pleternica, Jedinstveni upravni odjel |
| Korisnici | Pravne i fizičke osobe bez obzira na veličinu, vlasničku strukturu i sjedište, registrirane za obavljanje djelatnosti koja dovodi do povećanja gospodarske aktivnosti i zaposlenosti  |
| Provedba |

|  |
| --- |
| Potpora za stručno obrazovanje i osposobljavanje za rad zaposlenika subjekta malog gospodarstva u visini od 50% troškova, a najviše do 600,00 euraNajveći iznos potpore po svim zahtjevima jednog prijavitelja kumulativno ne može biti veći od iznosa navedenog prethodnim stavkom. |

 |
| Izuzeće | PDV koji je povrativ, troškovi studiranja i pohađanja seminara |

4.12.

|  |  |
| --- | --- |
| **Potpora:** | **Potpore za samozapošljavanje** |
| Ciljevi | C1-poticanje konkurentnosti gospodarstva |
| prioritet | P1-poticanje investicija u poduzetništvo I industriju |
| Mjera | M1-Poticanje ulaganja domaćih i stranih investitora |
| Nositelj | Grad Pleternica-Jedinstveni upravni odjel, Poduzetnički centar Pleternica d.o.o. |
| Korisnici | Fizičke osobe koje pokreću poslovanje i registraciju tvrtke na području Grada Pleternice |
| Provedba | Izrada poslovnog plana u visini 100% u Poduzetnički centar Pleternica d.o.o. |
| Izuzeće | PDV koji je povrativ |

4.13.

|  |  |
| --- | --- |
| **Potpora:** | **Potpore za financiranje kamate** |
| Ciljevi | C1-poticanje konkurentnosti gospodarstva |
| prioritet | P1-poticanje investicija u poduzetništvo i industriju |
| Mjera | M1-Poticanje ulaganja domaćih i stranih investitora |
| Nositelj | Grad Pleternica, Jedinstveni upravni odjel |
| Korisnici | Subjekti malog gospodarstva koji su u cijelosti u privatnom vlasništvu, sasjedištem na području Grada Pleternice |
| Provedba | Financiranje kamate korisniku koji ima zaključen ugovor s HAMAG-BICRO za ESIF zajam u iznosu od 100,00 % ugovorene kamate. |
| Izuzeće | PDV koji je povrativ |

4.14.

|  |  |
| --- | --- |
| **Potpora:** | **Potpora za nabavu hardwarea i softwarea** |
| Cilj | C1-poticanje konkurentnosti gospodarstva |
| Prioritet | P1-poticanje investicija u poduzetništvo i industriju |
| Mjera | M1-Poticanje ulaganja domaćih i stranih investitora |
| Nositelj | Grad Pleternica, Jedinstveni upravni odjel |
| Korisnici | Subjekti malog gospodarstva koji su u cijelosti u privatnom vlasništvu, sa sjedištem na području Grada Pleternice i koji su prema NKD-Nacionalnoj klasifikaciji djelatnosti registrirani za obavljanje sljedeće djelatnosti: NKD područje J odjeljak 58.2 i 62.0 |
| Provedba | Potpora za nabavu i ugradnju softwarea i opreme u visini od 50% troškova, a najviše do 1400,00 euraNajveći iznos potpore po svim zahtjevima jednog prijavitelja kumulativno ne može biti veći od iznosa navedenog prethodnim stavkom. |
| Izuzeće | PDV koji je povrativ |

4.15.

|  |  |
| --- | --- |
| **Potpora:** | **Potpora za razvoj turističke infrastrukture** |
| Cilj | C1-poticanje konkurentnosti gospodarstva |
| Prioritet | P3-razvoj turizma |
| Mjera | M1- razvoj turističke infrastrukture |
| Nositelj | Grad Pleternica, Jedinstveni upravni odjel, Turistička zajednica Grada Pleternice |
| Korisnici | Subjekti malog gospodarstva koji su u cijelosti u privatnom vlasništvu, sa sjedištem na području Grada Pleternice i koji su prema NKD-Nacionalnoj klasifikaciji djelatnosti registrirani za obavljanje turističke djelatnosti  |
| Provedba | Potpora za razvoj turističke infrastrukture u obliku potpore za povećanje ležajeva što se dokazuje odgovarajućom dokumentacijom, a potpora iznosi 270 eura po novom ležaju.  |
| Izuzeće | PDV koji je povrativ |

**SREDSTVA ZA PROVEDBU PROGRAMA**

Članak 11.

Sredstva za provedbu mjera iz ovoga Programa osiguravaju se u Proračunu Grada Pleternice i iz drugih izvora.

Visina sredstava za provedbu mjera iz ovog programa utvrđuje se u Proračunu Grada Pleternice, a sredstva po pojedinom korisniku utvrđuje Gradonačelnica Grada Pleternice (u daljnjem tekstu: Gradonačelnica).

**PROVEDBA MJERA IZ PROGRAMA KOJE PREDSTAVLJU POTPORU MALE VRIJEDNOSTI**

Članak 12.

Za provedbu mjera iz ovog programa, koje sukladno zakonu predstavljaju potporu male vrijednosti, Gradonačelnica u pravilu raspisuje javni poziv u kojemu određuje uvjete prijava na Javni poziv. Javni poziv se može raspisati za jednu ili za više mjera iz programa.

Javni poziv se objavljuje na web stranici Grada Pleternice www.pleternica.hr te na Oglasnoj ploči Grada Pleternice.

Javni poziv je otvoren za podnošenje prijava do iskorištenja sredstava, odnosno najkasnije do datuma utvrđenog javnim pozivom.

Prijava na javni poziv podnosi se na obrascu prijave, koji izrađuje Jedinstveni upravni odjel, uz koji se prilaže odgovarajuća dokumentacija, te se dostavlja u pisarnicu Grada Pleternice.

Povjerenstvo, koje imenuje Gradonačelnica, razmatra pristigle prijave i daje prijedlog za dodjelu potpore.

Na temelju prijedloga Povjerenstva Gradonačelnica dodjeljuje potporu male vrijednosti.

**PRIJELAZNE I ZAVRŠNE ODREDBE**

Članak 13.

Ovaj program stupa na snagu osmog dana od dana objave u Službenom glasilu Grada Pleternice.

GRADSKO VIJEĆE GRADA PLETERNICE

PREDSJEDNIK:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anto Barbarić, dipl.ing.